Návrh zmluvných podmienok – časť č. 2 – HW a súviaciace služby

Kúpna zmluva

**uzavretá podľa § 409 a nasl. Obchodného zákonníka 513/1991 Zb. v**

**znení neskorších zmien (ďalej len „Zmluva“)**

Číslo zmluvy objednávateľa : .......................................

Číslo zmluvy zhotoviteľa : ...................................

1. **Objednávateľ**

Názov/obchodné meno: Mesto Liptovský Mikuláš

Sídlo: Štúrova 1989/41, 031 42 Liptovský Mikuláš

Štatutárny orgán: Ing. Ján Blcháč, PhD.

IČO: 00315524

DIČ: 2021031111

Bankové spojenie: Všeobecná úverová banka, a.s. pobočka Liptovský Mikuláš

IBAN: SK37 0200 0000 0041 3251 6859

(ďalej len „**Objednávateľ**“)

1. **Dodávateľ**

Obchodné meno:

Sídlo:

Korešpondenčná adresa:

Štatutárny orgán:

IČO:

DIČ:

IČ DPH:

Bankové spojenie:

IBAN:

SWIFT:

Registrácia:

(ďalej len „**Dodávateľ**“)

**Preambula**

Objednávateľ vyhlásil v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o VO**“) verejné obstarávanie na nadlimitnú zákazku na poskytnutie služieb postupom verejnej súťaže, predmetom ktorej je vykonanie služieb v rámci projektu **„Manažment údajov mesta Liptovský Mikuláš“**(ďalej len „**Projekt**“), ITMS kód Projektu NFP311071BWY3 v rámci operačného programu Integrovaná infraštruktúra.

Oznámenie o vyhlásení verejného obstarávania bolo uverejnené v Úradnom vestníku Európskej únie ............... a vo Vestníku verejného obstarávania č. ............... zo dňa ............... pod značkou ............... Do predmetného verejného obstarávania predložil súťažnú ponuku aj Poskytovateľ. Ponuka Poskytovateľa bola vyhodnotená ako úspešná. Zmluvné strany uzavretím tejto Zmluvy prejavujú svoju vôľu dohodnúť podmienky a spôsob realizácie predmetu zákazky v zmysle vyhláseného verejného obstarávania.

**Článok I**

**Predmet zmluvy**

1. Predmetom zmluvy je záväzok dodávateľa v rozsahu a za podmienok stanovených v tejto zmluve dodať pre objednávateľa predmet zákazky definovaný v článku I. ods. 2 s názvom **„*Manažment údajov mesta Liptovský Mikuláš“***,ktorého špecifikácia je uvedená v prílohe č. 1 zmluvy a ktorá tvorí jej neoddeliteľnú súčasť (ďalej aj „*predmet zmluvy*“). Špecifikácia predmetu zmluvy je identická so špecifikáciou uvedenou v ponuke úspešného uchádzača, ktorej podkladom bola *Minimálna požadovaná špecifikácia*, ktorá bola súčasťou Súťažných podkladov v časti „***HW a príslušné******služby***“. Ceny za jednotlivé položky (logické celky) sú identické s ponukou úspešného uchádzača k predmetnému verejnému obstarávaniu. Ceny za všetky položky obsahujú aj súvisiace náklady dodávateľa – dopravné, balné a manipulačné náklady.
2. Táto zmluva sa vzťahuje na nasledujúcu časť predmetu zákazky : **HW a príslušné služby**
3. Objednávateľ sa zaväzuje zaplatiť dodávateľovi za dodanie tovaru a služieb podľa článku I. ods. 1 a 2 cenu podľa článku III. zmluvy.
4. Pod pojmom „HW“ sa v tejto zmluve rozumie „hardvér“, t.j. fyzické technické a technologické vybavenie dodávaných zariadení ako aj samotné zariadenia. Pod pojmom „Služby“ sa v tejto zmluve rozumejú služby vykonané technickými špecialistami.
5. Pod pojmom „servisná podpora“ sa pri jednotlivých položkách rozumejú nadštandardné služby, ktoré sú zahrnuté do ceny položky. Presné požiadavky na jednotlivé úkony vzťahujúce sa pod pojem „servisná podpora“ sú uvedené v jednotlivých častiach zákazky, resp. jednotlivých položkách častí. Pre vylúčenie pochybností sa uvádza, že „servisná podpora“ je nadradená záruke v zmysle článku IX. tejto zmluvy.

Časti zákazky, alebo ich položky, ktoré majú dohodnutú „servisnú podporu“, sa neriadia štandardnými záručnými podmienkami v zmysle článku IX. ods. 1 tejto zmluvy, ale sa riadia podmienkami uvedenými pri konkrétnej časti zákazky alebo jej položke.

Časti zákazky, alebo ich položky, ktoré nemajú dohodnutú „servisnú podporu“, sa riadia štandardnými záručnými podmienkami v zmysle článku IX. ods. 1 tejto zmluvy.

**Článok II**

**Čas, miesto plnenia a spôsob plnenia zmluvy**

1. Dodávateľ je povinný dodať predmet zmluvy definovaný v článku I. riadne a včas. Predmet zmluvy je dodaný a odovzdaný riadne, ak spĺňa všetky požiadavky podľa zmluvy, podľa pokynov objednávateľa a zodpovedá účelu sledovanému zmluvou. Predmet zmluvy musí byť odovzdaný v kvalite stanovenej objednávateľom, v súlade s technickými normami, právnymi predpismi a bez vád, ktoré by mohli mať za následok vznik škody a/alebo inej ujmy na strane objednávateľa alebo tretej osoby. Dodávateľ je oprávnený dodávať predmet zmluvy aj po častiach, ktoré budú zhodné s jednotlivými položkami definovanými v opise predmetu zákazky.
2. Dodávateľ sa zaväzuje dodať a odovzdať celý predmet zmluvy objednávateľovi v termíne:
   * do 3 kalendárnych mesiacov od nadobudnutia účinnosti Kúpnej zmluvy
3. Vlastnícke právo na predmet zmluvy alebo jeho časť (položku) prechádza z dodávateľa na objednávateľa momentom dodania predmetu zmluvy alebo jeho časti (položky), a to jeho protokolárnym prevzatím v súlade s bodom 6 tohto článku zmluvy.
4. Miestom odovzdania predmetu zmluvy alebo jeho časti (položky) je sídlo objednávateľa *(Mesto Liptovský Mikuláš, Štúrova 1989/41, 031 42 Liptovský Mikuláš),* pokiaľ objednávateľ neurčí inak, o čom je povinný dodávateľa v dostatočnom časovom predstihu, nie kratšom ako 3 (tri) pracovné dni písomne informovať.
5. Dodávateľ na odovzdanie predmetu zmluvy alebo jeho časti (položky) vyzve objednávateľa e-mailom alebo písomne najmenej 24 (dvadsaťštyri) hodín vopred na jeho prevzatie.
6. Objednávateľ je povinný riadne dodaný predmet zmluvy alebo jeho časť (položku) prevziať. Predmet zmluvy alebo jeho časť (položka) je prevzatý objednávateľom momentom podpísania preberacieho protokolu. Zodpovednosť dodávateľa za vady predmetu zmluvy podľa príslušných právnych predpisov nie je jeho odovzdaním dotknutá. Na podpis preberacieho protokolu, ako aj ďalších čiastkových protokolov za objednávateľa je osoba oprávnená na vecné a obchodné rokovania uvedená v identifikačných údajoch zmluvných strán.
7. Objednávateľ nie je povinný prevziať predmet zmluvy alebo jeho časť (položku), ktorý nie je dodaný riadne. V tom prípade je objednávateľ povinný do 10 (desiatich) pracovných dní odo dňa odmietnutia prevzatia zaslať dodávateľovi pripomienky k predmetu zmluvy. Dodávateľ je povinný do 10 (desiatich) pracovných dní odo dňa doručenia pripomienok objednávateľa predmet zmluvy bezodplatne upraviť v súlade s pripomienkami zaslanými objednávateľom. Pripomienkou objednávateľa sa rozumie pripomienka k vecnej (kvalitatívnej) stránke predmetu zmluvy tak, aby zodpovedala požiadavkám uvedeným v tejto zmluve, pokynom objednávateľa a účelu sledovanému zmluvou.

**Článok III**

**Cena za predmet zmluvy a platobné podmienky**

1. Cena za celý predmet zmluvy (všetky časti, na ktoré dodávateľ predložil ponuku a súčasne v ktorých bola jeho ponuka úspešná) podľa článku I. a špecifikovaný v prílohe č. 1 tejto zmluvy je výsledkom verejného obstarávania definovaného v Preambule a je v súlade so zákonom NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov nasledovne:

|  |  |  |  |  |
| --- | --- | --- | --- | --- |
| **Časť** | **Cena**  **v EUR bez DPH** | **DPH**  **v EUR** | **Cena**  **v EUR s DPH** | **Cena v EUR s DPH**  **slovom** |
| **...** | 000,00 | 000,00 | 000,00 | ........................................... EUR aj ....................................eurocentov |

1. Cena podľa odseku 1 je konečná. Dodávateľ *je* podľa príslušných právnych predpisov Slovenskej republiky platiteľom DPH.
2. V prípade že Dodávateľ nie je platiteľom DPH uvedie túto skutočnosť v tabuľke ods.1.
3. Podkladom pre fakturáciu je položkový rozpočet, ktorý je súčasťou Prílohy č. 2 zmluvy. V položkovom rozpočte sú uvedené ceny za každú položku časti ...............
4. Dodávateľovi vzniká právo fakturovať dodané položky ako časti predmetu zákazky najskôr v deň nasledujúci po protokolárneho odovzdania položky časti predmetu zmluvy.
5. Fakturácia predmetu zmluvy môže byť rozdelená najviac na dve časti a to na časť tovarov a na časť služieb špecialistov.
6. Protokolárne odovzdanie služieb špecialistov musí byť na v súlade s Prílohou č.2. zmluvy a rovnako musí byť položkovo uvedené aj na faktúre.
7. Lehota splatnosti každej faktúry je na základe vzájomnej dohody Zmluvných strán dohodnutá na 60 (šesťdesiat) kalendárnych dní odo dňa jej doručenia Objednávateľovi vzhľadom na to, že Projekt je financovaný z prostriedkov európskych štrukturálnych a investičných fondov.

V prípade, že faktúra nemá vecné a formálne nedostatky, Objednávateľ odošle na Riadiaci orgán, resp. sprostredkovateľský orgán (ďalej len RO/SO) pre operačný program Integrovaná infraštruktúra Žiadosť o platbu. Faktúra bude uhradená po schválení Žiadosti o platbu zo strany RO/SO, pričom Objednávateľ je povinný faktúru uhradiť Poskytovateľovi bezodkladne (najneskôr do 3 (troch) pracovných dní) od pripísania príslušnej platby na účet Objednávateľa.

1. Poskytovateľ je povinný vystaviť každú faktúru v 4 (štyroch) rovnopisoch. Súčasťou 1 (jedného) rovnopisu faktúry, ktorý Poskytovateľ odovzdá Objednávateľovi, bude aj kópia príslušného protokolu o odovzdaní.
2. Každá faktúra musí obsahovať okrem náležitostí faktúry, ako daňového dokladu v zmysle príslušných právnych predpisov, aj tieto údaje:
3. označenie Objednávateľa vrátane sídla, IČO, DIČ,
4. obchodné meno Poskytovateľa vrátane sídla, IČO, DIČ a IČ DPH, ak je Poskytovateľ platcom DPH,
5. názov a číslo tejto Zmluvy,
6. názov Projektu: „Manažment údajov mesta Liptovský Mikuláš”,
7. ITMS kód Projektu: NFP311070BWY3
8. poradové číslo faktúry,
9. deň vystavenia a lehota splatnosti faktúry v zmysle tejto Zmluvy,
10. dátum dodania služby/zdaniteľného plnenia,
11. označenie peňažného ústavu a číslo účtu, na ktorý sa má platiť fakturovaná suma,
12. pečiatka a podpis oprávnenej osoby Poskytovateľa,

inak nebude uhradená a Objednávateľ je oprávnený postupovať v zmysle bodu 9. tohto článku Zmluvy.

1. V prípade, ak faktúra nebude obsahovať náležitosti uvedené v bode 10. tohto článku Zmluvy a/alebo kópie príslušných protokolov v zmysle ustanovenia bodu 9. tohto článku Zmluvy a/alebo náležitosti vyžadované všeobecne záväznými právnymi predpismi a/alebo bude obsahovať iné nesprávnosti, je Objednávateľ oprávnený vrátiť ju Poskytovateľovi na opravu a/alebo doplnenie. V takom prípade lehota splatnosti faktúry začne plynúť doručením opravenej, doplnenej a/alebo správne vystavenej faktúry Objednávateľovi

**Článok IV**

**Práva a povinnosti zmluvných strán**

1. Dodávateľ je povinný pri dodaní a odovzdaní predmetu zmluvy postupovať s odbornou starostlivosťou, v súlade so záujmami objednávateľa, ktoré pozná alebo musí poznať pri vynaložení odbornej starostlivosti a riadiť sa pokynmi objednávateľa, ibaže sú v rozpore s platnými právnymi predpismi alebo účelom zmluvy.
2. Dodávateľ je povinný oznámiť objednávateľovi všetky okolnosti, ktoré zistil pri plnení svojich záväzkov a ktoré môžu mať vplyv na zmenu pokynov objednávateľa týkajúcich sa dosiahnutia účelu sledovaného zmluvou alebo sú podľa názoru dodávateľa nevyhnutné na riadne plnenie záväzkov podľa zmluvy.
3. Objednávateľ je povinný poskytnúť dodávateľovi potrebnú súčinnosť pri dodaní a odovzdaní predmetu zmluvy, poskytnúť dodávateľovi na požiadanie všetky podklady, ktoré sú podľa dodávateľa nevyhnutné pre dodanie a odovzdanie predmetu zmluvy. Objednávateľ zodpovedá za správnosť a úplnosť ním poskytnutých podkladov. S poskytnutými podkladmi dodávateľ nie je oprávnený nakladať inak ako za účelom dodania a odovzdania predmetu zmluvy, najmä ich sprístupniť tretím osobám, a to ani po zániku/ naplnení účelu zmluvy. Po naplnení účelu ich držania je dodávateľ povinný bez predchádzajúcej výzvy objednávateľa ich tomuto vrátiť.
4. Objednávateľ je povinný včas informovať dodávateľa o všetkých skutočnostiach potrebných na zabezpečenie úspešného plnenia záväzkov podľa zmluvy.
5. Dodávateľ sa zaväzuje neodkladne písomne informovať objednávateľa o každom prípadnom zdržaní, či iných skutočnostiach, ktoré by mohli ohroziť včasné a riadne dodanie a odovzdanie predmetu zmluvy.
6. Objednávateľ sa zaväzuje zaplatiť dodávateľovi za riadne a včasné dodanie a odovzdanie predmetu zmluvy cenu podľa článku III zmluvy.

**Článok V**

**Záväzok mlčanlivosti**

1. Všetky informácie, ktoré si zmluvné strany pre splnenie predmetu zmluvy navzájom poskytli pri uzavretí zmluvy a po uzavretí zmluvy sa považujú za dôverné a poskytnúť tieto informácie tretej osobe môže zmluvná strana len po predchádzajúcom písomnom súhlase druhej zmluvnej strany. Uvedené informácie sa zaväzuje chrániť ako vlastné, využívať ich len v súvislosti s plnením predmetu zmluvy, nezneužívať a nesprístupniť ich tretím osobám.
2. Záväzok mlčanlivosti platí aj po ukončení zmluvného vzťahu.
3. Povinnosť objednávateľa sprístupniť informácie podľa príslušných predpisov nie je týmto ustanovením dotknutá.

**Článok VI**

**Sankcie a odstúpenie od zmluvy**

1. V prípade omeškania dodávateľa s dodaním predmetu zmluvy zaplatí dodávateľ objednávateľovi zmluvnú pokutu vo výške **5 % z ceny** logického celku predmetu zmluvy za každý, aj začatý deň omeškania. Do času omeškania sa nezapočítajú dni od predloženia predmetu zmluvy na prevzatie po jeho vrátenie s pripomienkami podľa článku II zmluvy.
2. Pre prípad omeškania objednávateľa so zaplatením ceny za predmet zmluvy sa strany dohodli na úrokoch z omeškania vo výške 0,05 % z dlžnej sumy za každý aj začatý deň omeškania. Do času omeškania sa nezapočítajú dni od predloženia predmetu zmluvy na prevzatie po jeho vrátenie s pripomienkami podľa článku II zmluvy.
3. V prípade, že ešte v čase plnenia bude objednávateľ dôvodne pochybovať o riadnom a včasnom dodaní predmetu zmluvy dodávateľom a dodávateľ v lehote určenej objednávateľom, ktorá nesmie byť kratšia ako 3 (tri) pracovné dni, neposkytne objednávateľovi dostatočné záruky riadneho a včasného dodania predmetu zmluvy, je objednávateľ oprávnený odstúpiť od zmluvy. Inak je objednávateľ oprávnený odstúpiť od zmluvy, ak je dodávateľ v omeškaní s dodaním predmetu zmluvy najmenej 30 (tridsať) dní a omeškanie nie je spôsobené v dôsledku správania sa objednávateľa.
4. Konanie dodávateľa, pre ktoré bude objednávateľ postupovať podľa odseku 3 prvej vety tohto článku zmluvy, následkom ktorého odstúpi od zmluvy, je považované za podstatné porušenie povinností na strane dodávateľa. Pre prípad uvedeného podstatného porušenia zmluvy si zmluvné strany dohodli samostatnú sankciu - zmluvnú pokutu, ktorú je povinný zaplatiť dodávateľ objednávateľovi. Výška zmluvnej pokuty sa bude rovnať preukázateľne vynaloženými nákladmi zo strany objednávateľa, ktoré vynaložil v súvislosti so zabezpečením dodania predmetu zmluvy. Rovnako ako náklady na sanovanie stavu – dodávka predmetu zmluvy inou osobou. Dodávateľ je povinný zaplatiť vyúčtovanú zmluvnú pokutu najneskôr do 30 dní odo dňa, kedy bol k tomuto vyzvaný a zmluvná pokuta vyúčtovaná.

Pre vylúčenie pochybností sa má za to, že v tomto bode upravená zmluvná pokuta nie je pokutou podľa bodu 1., tohto článku , ale samostatne dohodnutou sankciou.

1. Právo na plnenie a odstúpenie od zmluvy podľa tohto článku nevznikne, pokiaľ povinná strana preukáže, že porušenie povinnosti bolo spôsobené prípadom vyššej moci.
2. V prípade nesplnenia časovej požiadavky na odstránenie poruchy definovanej v čl. 1 ods. 5 zaplatí dodávateľ objednávateľovi zmluvnú pokutu vo výške 5 % z celkovej zmluvnej ceny uvedenej v čl. III ods. 1 za každý, aj začatý deň omeškania nad príslušnú časovú požiadavku na odstránenie poruchy.
3. Zmluvné pokuty sú splatné 30. (tridsiatym) dňom odo dňa, kedy došlo k porušeniu povinností, na ktoré sa vzťahujú.
4. Objednávateľ má popri zmluvných pokutách dohodnutých ako samostatných sankciách zmluvnými stranami nárok aj na náhradu jemu spôsobených škôd, ktoré nie sú vyššie uvedenými ustanoveniami dotknuté a ich uplatnenie sa bude riadiť príslušnou zákonnou právnou úpravou.
5. Objednávateľ má právo bez akýchkoľvek sankcií odstúpiť od tejto zmluvy s Poskytovateľom v prípade, kedy ešte nedošlo k plneniu zo zmluvy medzi Objednávateľom a Poskytovateľom a výsledky kontroly poskytovateľa NFP neumožňujú financovanie výdavkov vzniknutých z verejného obstarávania uvedeného v preambule.

**Článok VII**

**Doručovanie a komunikácia zmluvných strán**

1. Zmluvné strany sa zaväzujú vzájomne spolupracovať a poskytovať si všetky informácie potrebné pre realizáciu zmluvy.
2. Každá komunikácia medzi zmluvnými stranami bude prebiehať prostredníctvom oprávnených osôb - štatutárnych orgánov zmluvných strán, resp. osôb oprávnených na vecné a obchodné rokovania.
3. Všetky oznámenia medzi zmluvnými stranami týkajúce sa realizácie zmluvy musia byť vykonané v písomnej podobe a druhej zmluvnej strane doručené buď osobne alebo doporučeným listom či inou formou registrovaného poštového styku na adresu uvedenú v záhlaví zmluvy, ak nie je ustanovené alebo zmluvnými stranami dohodnuté inak. Písomnú formu považujú zmluvné strany za zachovanú aj v prípade elektronickej komunikácie (e-mail).
4. V prípade pochybností ohľadom času doručenia sa oznámenie považuje za doručené tretím dňom po jeho preukázateľnom odoslaní, v prípade oznámenia doručeného osobne dňom osobného doručenia. Podanie urobené elektronickou cestou sa považuje za doručené dňom jeho prijatia na adresu druhej zmluvnej strany.
5. Doručením sa rozumie prijatie zásielky zmluvnou stranou, ktorej bola adresovaná.
6. Za deň doručenia zásielky zmluvnej strane, ktorej bola adresovaná, sa považuje takisto aj deň:
   1. v ktorom táto zmluvná strana ju odoprela prijať,
   2. ktorým márne uplynula odberná lehota pre jej vyzdvihnutie si na pošte alebo
   3. v ktorý bola na nej zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná obdobná poznámka, ktorá podľa poštového poriadku znamená nedoručiteľnosť zásielky.

**Článok VIII**

**Záväzok bezpečnosti**

1. Dodávateľ sa zaväzuje dodržiavať bezpečnostné požiadavky na poskytované plnenie definované objednávateľom najmä v súlade so zákonom o informačnej a kybernetickej bezpečnosti (69/2018 Z.z).
2. Objednávateľ si vyhradzuje právo na kontrolu plnenia bezpečnostných požiadaviek vyplývajúcich zo zmluvného vzťahu so dodávateľom.
3. Objednávateľ sa zaväzuje uchovať v tajnosti všetky informácie tvoriace obchodné tajomstvo dodávateľa podľa § 17 Obchodného zákonníka, o ktorých získal vedomosť v súvislosti s uskutočnením predmetu plnenia po dobu trvania tejto zmluvy, ako i po jej skončení.

**Článok IX**

**Záručná lehota a záručné podmienky**

1. Pri častiach zákazky, alebo ich položkách, pri ktorých nie je uvedené v Príloheč.1 inak a nie je dohodnutá „servisná podpora“, platia nasledovné záručné podmienky:
   1. **Záručná lehota je dohodnutá na min. 24 mesiacov** (2 roky), ktorá začína plynúť v deň protokolárneho odovzdania a prevzatia tovaru.
   2. Objednávateľ je povinný oznámiť (reklamovať) vady na tovare Dodávateľovi bez zbytočného odkladu, najneskôr však do troch (3) pracovných dní po tom, ako tieto vady zistil.
   3. Právo zo zodpovednosti za vady tovaru zanikne, ak nebolo uplatnené v záručnej lehote.
   4. Ak ide o odstrániteľnú vadu, ktorú je možné opravou alebo výmenou vadnej súčasti odstrániť, má Objednávateľ právo, aby bola bezplatne, včas (do 30 dní od prijatia reklamácie) a riadne odstránená.
   5. Ak sa ukáže, že ide o neodstrániteľnú vadu, môže Objednávateľ požadovať dodanie nového tovaru alebo primeranú zľavu z kúpnej ceny.
   6. Záručná lehota neplynie po dobu, počas ktorej sú na tovare v rámci záručnej opravy odstraňované vady, za ktoré zodpovedá Dodávateľ a Objednávateľ nemôže tovar používať.
2. Pri častiach zákazky, alebo ich položkách, pri ktorých je dohodnutá „servisná podpora“, sa neriadia štandardnými záručnými podmienkami v zmysle článku IX. ods. 1 tejto zmluvy, ale sa riadia podmienkami uvedenými pri konkrétnej časti zákazky, alebo jej položke.

**Článok X**

**Ostatné a záverečné ustanovenia**

1. Zmluva nadobúda platnosť dňom jej podpísania zmluvnými stranami a účinnosť po ukončení finančnej kontroly, ak poskytovateľ príspevku z fondov EÚ neidentifikoval nedostatky, ktoré by mali alebo mohli mať vplyv na výsledok VO, pričom rozhodujúci je dátum doručenia správy z kontroly prijímateľovi. Ak boli v rámci finančnej kontroly VO identifikované nedostatky, ktoré mali alebo mohli mať vplyv na výsledok VO, zmluva nadobudne účinnosť momentom súhlasu prijímateľa s výškou ex ante finančnej opravy uvedenej v správe z kontroly a kumulatívneho splnenia podmienky na uplatnenie ex ante finančnej opravy podľa Metodického pokynu CKO č. 5, ktorý upravuje postup pri určení finančných opráv za VO. O doručení takejto správy z kontroly bude objednávateľ dodávateľa bezodkladne informovať.
2. Poskytovateľ berie na vedomie, že táto Zmluva je povinne zverejňovanou zmluvou v zmysle ustanovenia § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „Zákon o slobode informácií“). Objednávateľ ako povinná osoba v zmysle Zákona o slobode informácií zverejní túto Zmluvu bezodkladne po jej podpise v Centrálnom registri zmlúv vedenom Úradom vlády Slovenskej republiky na webovom sídle <http://www.crz.gov.sk>.
3. Poskytovateľ berie ďalej na vedomie, že táto Zmluva je účinná dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky na webovom sídle <http://www.crz.gov.sk> (ustanovenie § 47a ods. 1 zákona č. 40/1964 Zb. Občiansky zákonník v znení neskorších predpisov). Ak sa do 3 (troch) mesiacov od uzavretia Zmluvy Zmluva nezverejní, platí, že k uzavretiu Zmluvy nedošlo (ustanovenie § 47a ods. 4 zákona č. 40/1964 Zb. Občiansky zákonník v znení neskorších predpisov).
4. Zmluvu možno meniť alebo dopĺňať výlučne formou písomných číslovaných dodatkov podpísaných oboma zmluvnými stranami.
5. Práva a povinnosti neupravené touto zmluvou sa budú riadiť príslušnými ustanoveniami Obchodného zákonníka a s ním súvisiacimi predpismi slovenského právneho poriadku. Všetky spory, ktoré vzniknú v súvislosti so zmluvou bude riešiť príslušný súd Slovenskej republiky.
6. Zmluva je vyhotovená v štyroch rovnopisoch, tri rovnopisy pre objednávateľa a jeden rovnopis pre dodávateľa.
7. Neplatnosť niektorého z ustanovení zmluvy nemá vplyv na platnosť ostatných ustanovení. Ak sa niektoré z ustanovení zmluvy stane neplatným z dôvodu rozporu s právnymi predpismi, zaväzujú sa obe zmluvné strany takéto ustanovenie nahradiť iným, ktoré najviac zodpovedá hospodárskym účelom a právnemu významu pôvodného ustanovenia.
8. Pravidlá pre zmenu subdodávateľov:
   1. Údaje o všetkých subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia sú uvedené v prílohe č. 2 tejto zmluvy.
   2. Subdodávateľom sa pre účely tejto zmluvy rozumie hospodársky subjekt, ktorý uzavrie alebo uzavrel s dodávateľom písomnú odplatnú zmluvu na plnenie určitej časti predmetu plnenia podľa tejto zmluvy.
   3. Dodávateľ je povinný objednávateľovi oznámiť akúkoľvek zmenu údajov u subdodávateľov uvedených v prílohe č. 2 tejto zmluvy, a to bezodkladne, najneskôr však do piatich (5) pracovných dní pred vykonaním tejto zmeny.
   4. Dodávateľ je povinný pri výbere subdodávateľa postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
   5. Podmienka pre dodávateľa a subdodávateľa byť zapísaný v registri partnerov verejného sektora sa riadi ustanovením § 11 ods. 1 ZVO.
   6. Každá zmluva o subdodávke musí byť uzatvorená v písomnej forme a len s predchádzajúcim písomným súhlasom objednávateľa. Dodávateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Dodávateľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke. Táto povinnosť sa vzťahuje na subdodávateľa po celú dobu trvania tejto zmluvy.
9. Dodávateľ je povinný strpieť výkon kontroly/auditu/overovania súvisiaceho s dodávaným tovarom, prácami a službami kedykoľvek počas platnosti a účinnosti zmluvy o poskytnutí NFP, a to oprávnenými osobami a poskytnúť im všetku potrebnú súčinnosť. Oprávnené osoby na výkon kontroly/auditu/overovania sú najmä:
10. Poskytovateľ NFP a ním poverené osoby,
11. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
12. Najvyšší kontrolný úrad SR a ním poverené osoby,
13. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
14. Splnomocnení zástupcovia Európskej Komisie a Európskeho dvora audítorov,
15. Orgán zabezpečujúci ochranu finančných záujmov EÚ,
16. Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.
17. Zmluvné strany vyhlasujú, že sú si vedomé všetkých následkov vyplývajúcich zo zmluvy, ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť zmluvu. V prípade, že taká okolnosť existuje, zodpovedajú za škodu, ktorá vznikne druhej zmluvnej strane na základe tohto vyhlásenia.
18. Zmluvné strany vyhlasujú, že zmluvu si riadne prečítali, jej obsahu porozumeli a táto plne zodpovedá ich skutočnej vôli, ktorú prejavili slobodne, vážne, určite a zrozumiteľne, bez omylu, bez časového tlaku alebo jednostranne nápadne nevýhodných podmienok, bez akéhokoľvek psychického alebo fyzického nátlaku.
19. Nedeliteľnou súčasťou tejto zmluvy sú jej prílohy:

Príloha č.1. *Špecifikácia predmetu zákazky – popis*

Príloha č.2. *Špecifikácia predmetu zákazky – položková cenová kalkulácia*

Príloha č.3. Zoznam subdodávateľov

V ......................., dňa........................... V ........................... dňa ....................

Za objednávateľa: Za dodávateľa:

.................................................................... ..............................................................

Ing. Ján Blcháč, PhD. Meno a priezvisko primátor mesta funkcia

**Príloha č.1 zmluvy: *Špecifikácia predmetu zákazky – popis***

1. Minimálna požadovaná špecifikácia predmetu zákazky – časť č. 2 – HW a súvisiace služby

|  |  |  |  |
| --- | --- | --- | --- |
| ***P.č.*** | ***Názov položky*** | ***Minimálna požadovaná špecifikácia položky*** | ***Počet*** |
| **1** | **Server** | Server optimalizovaný pre umiestnenie do 19" dátového rozvádzača (racku), výška 1U, umožňujúci osadenie min. dvoch procesorov typu x86. Osadený aspoň 1 procesorom s min. 8 jadrami a dosahujúci frekvenciu min 3.2GHz2GHz s výkonom minimálne 138 bodov podľa benchmarku SPECrate®2017\_int\_base. Vzhľadom na kompatibilitu z existujúcim prostredím, navrhovaný procesor musí byť typu Intel Xeon, alebo ekvivalent. Pamäť RAM min 512GB s možnosťou ďalšieho rozšírenia. Hypervisor nainštalovaný na dvoch dedikovaných, zrkadlených sa SSD diskoch aspoň 128GB každý. Konektivita smerom so servera pomocou aspoň 4 portov 1Gbps RJ45 a 2 portov 16Gbps FC. Zdroje a ventilátory musia byť redundantné a hot swapove. Sprava a monitoring musí byt riešený formou dedikovaného, nezávislého servisného procesora. Server musí byt kompatibilný z existujúcim monitorovacím systémom Lenovo XClarity Administrator. Požadované je redundantné riešenie typu cluster.  **Servisná podpora**  Server musí mať aspoň 3 ročnú záruku, nahlasovanie porúch v režime 9x5 a next business day response.  Server musí byt dodaný originálny, nový a nerozbalený. | 1 |
| **1** | **Špecifikácia servera dodávateľa** | Výrobca, model, parametre.................... | 1 |
| **2** | **Diskové pole** | Diskové pole s minimálnym počtom diskov 16x 1.8TB 10k RPM SAS disky typu hot swap z možnosťou pridania ďalších 8 diskov v rámci základného kontrolóra. Konektivita smerom k serverom musí byt riešená pomocou univerzálnych portov 10Gbps iSCSI alebo 16Gbps FC – tzv. Omni Porty a to minimálnom počte 8 portov na celé diskové pole. Diskové pole musí obsahovať aspoň 32GB cache na každý radič, pričom radiče musia byť minimálne dva.  Diskové pole musí podporovať synchrónnu a asynchrónnu replikáciu medzi existujúcim diskovom polom ktoré zákazník v súčasnej dobe prevádzkuje.  **Servisná podpora** Zariadenie musí mat aspoň 3 ročnú záruku, nahlasovanie porúch v režime 9x5 a next business day response a zároveň musí byť dodané originálne, nové a nerozbalené. | 1 |
| **2** | **Špecifikácia diskového poľa dodávateľa** | Výrobca, model, parametre.................... | 1 |
| **3** | **Pásková knižnica** | Pásková knižnica na minimálne 3 pásky typu LTO 6, LTO7 a LTO8 s kapacitou aspoň 40 zálohovacích pások.  Osadené aspoň 1x LTO8 s konektivitou fibre channel, 10 zálohovacích pások a aspoň čistiaca páska. Knižnica optimalizovaná pre umiestnenie do 19" dátového rozvádzača (racku), výška 3U.  **Servisná podpora**  Zariadenie musí mať aspoň 3 ročnú záruku, nahlasovanie porúch v režime 9x5 a next business day response a zároveň musí byt originálne, nové a nerozbalené. | 1 |
| **3** | **Špecifikácia páskovej knižnice dodávateľa** | Výrobca, model, parametre.................... |  |
| **4** | **Záložný zdroj** | Záložný zdroj – UPS s výkonom aspoň 3kVA vrátanie kompletnej kabeláže potrebnej na napojenie do elektrickej siete. UPS musí zároveň obsahovať management kartu a zariadenie na meranie teploty, vlhkosti v rackovej skrini, kde je záložný zdroj inštalovaný. Zariadenie musí mať záruku od výrobcu min v trvaní 2 rokov.  Zariadenie musí byť dodané originálne, nové a nerozbalené. | 1 |
| **4** | **Špecifikácia záložného zdroja dodávateľa** | Výrobca, model, parametre.................... |  |
| **5** | **Switch** | Zariadenie typu „Smart managed“, minimálne 24ks metalických portov, 2ks SFP portov, redundantné napájanie a chladenie, podpora stackovania, s podporou SNMP, VLAN, štandardu 802.1X funkcionalít BPDU guard, Root guard, ARP inspection, DHCP snooping a IP source guard.  Switchovacia kapacita 90Gbps,  **Servisná podpora**  Zariadenie musí mať podporu od výrobcu min v trvaní na 3 roky nahlasovanie porúch v režime 9x5 a next business day response a zároveň musí byt dodané originálne, nové a nerozbalené. | 1 |
| **5** | **Špecifikácia switcha dodávateľa** | Výrobca, model, parametre.................... |  |
| **6** | **Rack** | Zariadenie typu 19" rozvádzač šírka 800 mm, hĺbka 1000 mm, výška: 27U (1300 mm), presklené predné dvere, odnímateľné a uzamykateľné bočnice, rám a všetky oddeliteľné časti prepojené uzemňovacími káblami  Konštrukcia : Nerozoberateľná  Zariadenie musí mať záruku od výrobcu min v trvaní 2 rokov.  a zároveň musí byt dodané originálne, nové a nerozbalené. | 1 |
| **6** | **Špecifikácia Rack-u switcha dodávateľa** | Výrobca, model, parametre.................... |  |
| **7** | **Služby špecialistov (počet uvedený v MD)** | Inštalácia a konfigurácia HW/SW Inštalácia a konfigurácia Server (Upgr. Firmware, konfigurácia RAID, nastavenie BIOS,Management)  Inštalácia a konfigurácia Storage (Upgr. Firmware,konfig. RAID, nastavenie SAN, Management)  Inštalacia a konfigurácia LAN Switch, Upgrade Firmware Server, Upgrade Firmware UPS MNC  Upgrade Firmware UPS,  Inštalácia a konfigurácia vSphere ESXi  Inštalácia a Konfigurácia pre Vmware HA IPM, PCNS  Inštalácia a konfigurácia Dell EMC OpenManage Server Administrator (OMSA)  Inštalácia a konfigurácia OME, Inštalácia a konfigurácia Windows Server TEMP  Upgrade VMWARE vCenter VA, Inštalácia a konfigurácia Backup/Replica SW Instalacia a konfiguracia Veeam BACKUP INFRAŠTRUKTÚRY (mng, proxy, repository, ...)  Migrácia VM do nového prostredia  Fyzické zapojenie HW (osadenie do racku/elektricka/networking/odpojenie existujúcej infr)  Otestovanie funkčnosti, Základné zaškolenie, Základná dokumentácia | 25 |

**Príloha č.2 zmluvy: *Špecifikácia predmetu zákazky – položková cenová kalkulácia***

|  |  |  |  |  |  |  |
| --- | --- | --- | --- | --- | --- | --- |
| **p.č.** | **názov položky** | **MJ** | **počet** | **cena za MJ** | **cena spolu** | **cena spolu** |
| **MJ** | **v EUR** | **v EUR** | **v EUR** |
|  | **bez DPH** | **bez DPH** | **s DPH** |
| **1** | **etapa projektu: ANALÝZA A DIZAJN** |  |  |  |  |  |
|  | špecialista pre infraštruktúry/HW špecialista | človekodeň | 0 | - | - | - |
|  | IT/IS konzultant (napr. SAP) | človekodeň | 0 | - | - | - |
| **2** | **NÁKUP HW** |  |  |  |  |  |
|  | Server | ks | 1 |  | 0,00 | 0,00 |
|  | Diskové pole | ks | 1 |  | 0,00 | 0,00 |
|  | Pásková knižnica | ks | 1 |  | 0,00 | 0,00 |
|  | Záložný zdroj | ks | 1 |  | 0,00 | 0,00 |
|  | Switch | ks | 1 |  | 0,00 | 0,00 |
|  | Rack | ks | 1 |  | 0,00 | 0,00 |
| **3** | **etapa projektu: IMPLEMENTÁCIA A TESTOVANIE** |  |  |  |  |  |
|  | špecialista pre infraštruktúry/HW špecialista | človekodeň | 6 |  | 0,00 | 0,00 |
|  | IT/IS konzultant | človekodeň | 7 |  | 0,00 | 0,00 |
| **4** | **etapa projektu: NASADENIE** |  |  |  |  |  |
|  | špecialista pre infraštruktúry/HW špecialista | človekodeň | 6 |  | 0,00 | 0,00 |
|  | IT/IS konzultant | človekodeň | 6 |  | 0,00 | 0,00 |
| **CELKOM EUR bez DPH** | | | | **0,00** | | **--------------------------** |
| **CELKOM EUR s DPH** | | | | **-----------------------------------------** | | **0,00** |

**Príloha č.3 Zmluvy: *Zoznam subdodávateľov***

**Podiel subdodávok a subdodávateľov**

|  |  |  |  |  |  |
| --- | --- | --- | --- | --- | --- |
| **P.č.** | **Subdodávateľ**  (obchodné meno, sídlo alebo miesto podnikania, IČO) | **Kontaktná osoba**  (Meno a Priezvisko, tel.číslo, email) | **Popis služieb poskytovaných**  **subdodávateľom**  (odkaz na poskytovanú službu, jeho časť, prípadne položky) | **Podiel plnenia zmluvy v % z celkového objemu poskytovaných služieb** | **Podiel plnenia zmluvy** vo finan.  vyjadrení v EUR bez DPH |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

*V prípade, že dodávateľ neuvažuje so subdodávateľmi, prílohu predloží tiež a v stĺpci „Hodnota plnenia vyjadrená v % k ponukovej cene“ uvedie „0%“.*